อำเภอเมืองนครนายก

เมืองนครนายก เป็นอำเภอศูนย์กลางการบริหารราชการ ธุรกิจ ท่องเที่ยว และวัฒนธรรมของจังหวัดนครนายก

**ที่ตั้งและอาณาเขต**
อำเภอเมืองนครนายกมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอมวกเหล็ก (จังหวัดสระบุรี) และอำเภอปากช่อง (จังหวัดนครราชสีมา)- ทิศตะวันออก ติดต่อกับอำเภอปากพลี- ทิศใต้ ติดต่อกับอำเภอปากพลี อำเภอบ้านสร้าง (จังหวัดปราจีนบุรี) และอำเภอองครักษ์- ทิศตะวันตก ติดต่อกับอำเภอองครักษ์ อำเภอบ้านนา และอำเภอแก่งคอย (จังหวัดสระบุรี)

**การแบ่งเขตการปกครอง**

**การปกครองส่วนภูมิภาค**
อำเภอเมืองนครนายกแบ่งพื้นที่การปกครองออกเป็น 13 ตำบล 125 หมู่บ้าน

**การปกครองส่วนท้องถิ่น**
ท้องที่อำเภอเมืองนครนายกประกอบด้วยองค์กรปกครองส่วนท้องถิ่น 14 แห่ง ได้แก่- เทศบาลเมืองนครนายก ครอบคลุมพื้นที่ตำบลนครนายกทั้งตำบล รวมทั้งบางส่วนของตำบลท่าช้าง ตำบลบ้านใหญ่ ตำบลวังกระโจม และตำบลพรหมณี- เทศบาลตำบลท่าช้าง ครอบคลุมพื้นที่บางส่วนของตำบลท่าช้าง- องค์การบริหารส่วนตำบลท่าช้าง ครอบคลุมพื้นที่ตำบลท่าช้าง (เฉพาะนอกเขตเทศบาลเมืองนครนายกและเทศบาลตำบลท่าช้าง)- องค์การบริหารส่วนตำบลบ้านใหญ่ ครอบคลุมพื้นที่ตำบลบ้านใหญ่ (เฉพาะนอกเขตเทศบาลเมืองนครนายก)- องค์การบริหารส่วนตำบลวังกระโจม ครอบคลุมพื้นที่ตำบลวังกระโจม (เฉพาะนอกเขตเทศบาลเมืองนครนายก)- องค์การบริหารส่วนตำบลท่าทราย ครอบคลุมพื้นที่ตำบลท่าทรายทั้งตำบล- องค์การบริหารส่วนตำบลดอนยอ ครอบคลุมพื้นที่ตำบลดอนยอทั้งตำบล- องค์การบริหารส่วนตำบลศรีจุฬา ครอบคลุมพื้นที่ตำบลศรีจุฬาทั้งตำบล- องค์การบริหารส่วนตำบลดงละคร ครอบคลุมพื้นที่ตำบลดงละครทั้งตำบล- องค์การบริหารส่วนตำบลศรีนาวา ครอบคลุมพื้นที่ตำบลศรีนาวาทั้งตำบล- องค์การบริหารส่วนตำบลสาริกา ครอบคลุมพื้นที่ตำบลสาริกาทั้งตำบล- องค์การบริหารส่วนตำบลหินตั้ง ครอบคลุมพื้นที่ตำบลหินตั้งทั้งตำบล- องค์การบริหารส่วนตำบลเขาพระ ครอบคลุมพื้นที่ตำบลเขาพระทั้งตำบล- องค์การบริหารส่วนตำบลพรหมณี ครอบคลุมพื้นที่ตำบลพรหมณี (เฉพาะนอกเขตเทศบาลเมืองนครนายก)

**การคมนาคม**
 สายหลัก- ถนนสุวรรณศร (ทางหลวงหมายเลขเลข 33)- ถนนรังสิต-นครนายก (ทางหลวงหมายเลข 305)- สายรอง
*ถนนสุพรรณิการ์ (เลี่ยงเมืองนครนายก)
*ทางหลวงหมายเลข 3049 (ถนนสาริกา-นางรอง)
*ทางหลวงหมายเลข 3050 
*ทางหลวงหมายเลข 3052
*ทางหลวงหมายเลข 3076 (นครนายก-บ้านสร้าง)
*ทางหลวงหมายเลข 3239 (นครนายก-ท่าด่าน)
*ทางหลวงหมายเลข 3428

**สถานที่ท่องเทียวสำคัญ**
อุทยานแห่งชาติเขาใหญ่ ตัวที่ทำการห่างจากตัวเมืองไปตามถนนสุวรรณศรทางจังหวัดปราจีนบุรี จนไปถึงแยกวงเวียนนเรศวร แล้วเลี้ยวซ้ายไปตามทางหลวงแผ่นดินหมายเลข 3077 รวมระยะทางประมาณ 62 กิโลเมตร
*เขื่อนขุนด่านปราการชล ตั้งอยู่ในตำบลหินตั้งห่างจากตัวเมืองไปตามทางหลวงแผ่นดินหมายเลข 3049 แล้วเลี้ยวขวาก่อนถึงน้ำตกนางรอง รวมระยะทางประมาณ 19 กิโลเมตร
*น้ำตกนางรอง ตั้งอยู่ในตำบลหินตั้ง ห่างจากตัวเมืองไปตามทางหลวงแผ่นดินหมายเลข 3049 จนสุดถนนรวมระยะทางประมาณ 18 กิโลเมตร
*น้ำตกสาริกา เป็นน้ำตกขนาดใหญ่ ตั้งอยู่ในตำบลสาริกา ห่างจากตัวเมืองไปตามทางหลวแผ่นดินงหมายเลข 3049 แล้วแยกซ้ายไปตามทางหลวงแผ่นดินหมายเลข 3050 ที่แยกสาริกา รวมระยะทางประมาณ 14 กิโลเมตร
*อุทยานวังตะไคร้ เป็นอีกหนึ่งสถานที่ท่องเที่ยวยอดนิยม ตั้งอยู่ในตำบลสาริกาและตำบลหินตั้ง ห่างจากตัวเมืองไปตามทางหลวงแผ่นดินหมายเลข 3049 แล้วแยกซ้ายเข้าวังตะไคร้ระยะทางประมาณ 16 กิโลเมตร
*โรงเรียนนายร้อยพระจุลจอมเกล้า ตั้งอยู่ในตำบลพรหมณี ห่างจากตัวเมืองไปตามถนนสุวรรณศรทางอำเภอบ้านนาแล้วเลี้ยวขวาเข้าสู่ทางหลวงแผ่นดินหมายเลข 3052 รวมระยะทางประมาณ 12 กิโลเมตร
*อุทยานมาฆบูชา ตั้งอยู่ในตำบลสาริกา อ.เมือง
*วัดมณีวงศ์​ ตั้งอยู่ในตำบลดงละคร อ.เมือง
*วัดโพธินายก ตั้งอยู่ในเขตเทศบาลเมืองนครนายก
*วัดป่าศรีถาวรนิมิต
*อ่างเก็บน้ำห้วยปรือ
*อ่างเก็บน้ำทรายทอง
*อ่างเก็บน้ำคลองโบด

**อ้างอิง**
เมืองนครนายก